14. novembra bulvāris
14. novembra bulvāris ir iela Liepājā. Tā sākas krustojumā ar Brīvības ielu un beidzas, krustojoties ar Lībiešu ielu. Tās garums ir aptuveni 6700 m un to pilnībā klāj asfaltbetons. Neliela ielas daļa līdz krustojumam ar Grīzupes ielu ir P110 autoceļš. Bulvāris nosaukts par godu beidzamajām kaujām 1919. gada novembrī, kad Latvijas armija aizstāvēja Liepāju no Bermonta armijas uzbrukuma. 14. novembra bulvārī 82/86 atrodas 19. gadsimta beigās celtā Liepājas Jūras cietokšņa daļa Redans.